สวัสดีค่ะ มีเรื่องอยากถามคุณ เวลาทะเลาะกับแม่หรือทะเลาะกับคนอื่น จะชอบทำลายข้าวของ แต่ก่อนเคยเห็นคนทะเลาะกัน มันมีผลเกี่ยว ที่ทำให้เราเป็นแบบนี้ไหมค่ะ แล้วถ้ามันเกี่ยวเราควรแก้ยังไงค่ะ เคยควบคุมอารมณ์ตัวเองได้แล้วพออาการโมโหมันเกิดขึ้นมาอีกกลับควบคุมอารมณ์ตัวเองไม่ได้ มีวิธีแนะนำไหมค่ะ แล้วควรทำยังไงให้อาการอย่างนี้มันหายไปหรือไม่ก็ลดลงไปบ้าง #เพราะทำกระจกแตกมาหลายบานแล้วค่ะ แต่ไม่เคยทำร้ายคน มีแต่ทำร้ายข้าวของ อยากให้อาการมันลดลงไปบ้าง กลัวอาการมันจะหนักขึ้น กระจกจะไม่มีส่องแล้วค่ะ 555 ขอบล่วงหน้าค่ะ
สวัสดีค่ะ อาการควบคุมอารมณ์ตัวเองไม่ได้ โมโหง่าย ทำลายข้าวของอาจจะเกิดจากการมีความผิดปกติในการควบคุมอารมณ์แบบชั่วคราว หรือ มีความผิดปกติในเรื่องของบุคลิกภาพในลักษณะเป็นคนก้าวร้าว หรือ มีภาวะที่มีเรื่องชอบความรุนแรงซึ่งเป็นภาวะที่เกิดขึ้นโดยไม่ทราบสาเหตุชัดเจน อาจจะเกิดจากเคยเป็นถูกกระทำ หรือ เคยเห็นการถูกกระทำทำให้มีการฝั่งใจ ทำให้มีความรู้สึกต้องการที่จะต้องทำร้ายตัวเองหรือทำร้ายผู้อื่น หรือใช้ความรุนแรงการควบคุมอารมณ์ เป็นเรื่องที่สำคัญที่สุดค่ะ ถ้าอาการยังไม่รุนแรงจนถึงขั้นทำร้ายตนเองหรือผู้อื่น อาจจะนึกถึงแค่ความผิดปกติในการควบคุมอารมณ์แบบชั่วคราวซึ่งรักษาและควบคุมได้ด้วยการตั้งสติ อาจจะลองนับ 1-10 ในใจหรือเดินไปยังที่สงบเพื่อคุมอารมณ์ก่อนหากยังมีอาการรุนแรงจนรบกวนการใช้ชีวิตประจำวัน หรือเพื่อนและคนในครอบครัวเห็นว่าเป็นปัญหาอันนี้อาจจะจัดเป็นโรค แนะนำพบจิตแพทย์เพื่อประเมินภาวะทางจิต อาจมีข้อบ่งชี้ในการทำจิตบำบัดหรือในยาจิตเวชตามที่จิตแพทย์เห็นสมควรเพื่อคุมอาการในระยะยาว